stanford-oval/wikipedia huggingface dataset:
Iso Saarijärvi (Kangasala)
Maantietoa

Järven pinta-ala on 17,9 hehtaaria ja se on 1,1 kilometriä pitkä ja 250 metriä leveä. Pakkalan karttalehden alueella kallioperä on suurimmaksi osaksi liuskeista kiveä. Siihen on syntynyt jääkauden aikana mannerjäätikön kalliomurroksiin kuluttamia pitkiä ja syviäkin laaksoja, joiden suunta on luoteesta kaakkoon. Eräs tällainen näkyy maastossa kaakossa Läyliän järvestä alkavana ja luoteessa Keljonjärveen päättyvänä murroslinjana. Tähän laaksoon on muodostunut Iso Hirvijärvi, Vähä Hirvijärvi, Vasajärvi, Iso Saarijärvi, Iso Kaakkojärvi, Holtanoja ja sedimenttien peittämänä Keljonjärvi . Järven keskellä on salmi, joka on vain 60 metriä leveä. Järvellä on kartan mukaan yksi autio saari, joka on noin 100 metriä pitkä ja yli 30 metriä leveä. Sen rantaviivan pituus on 2,9 kilometriä ja sen rannat ovat metsämaata. Rannoille on rakennettu 8 vapaa-ajan asuntoa. Niille tulee tie Välimaan kylästä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 110,4 metriä mpy. Järveen on johdettu seitsemän metsäojaa, joista Vasaoja on Vasajärven laskuoja ja lännestä tuleva oja Leppäjärven laskuoja. Noin 300 metriä pohjoiseen sijaitsee Vähä Saarijärvi, jonka vedenpinnan korkeus on 19 metriä ylempänä, mutta siitä ei lähde kartan mukaan laskuojaa. Järven laskuoja Sulunoja lähtee järven eteläosasta ja se yhtyy 2,5 kilometrin päässä Vähän Arajärven laskuojaan Pikunojaan, joka laskee Isoon Arajärveen. Tämä vesireitti laskee lopulta Pälkäneveden Jouttesselän Hiukonlahteen.
Luontoarvoja

Järven pohjois- ja koillispuolella kasvaa vanhaa kolopuumetsää, jossa viihtyvät monet vanhojen metsien lintulajit. Näitä ovat esimerkiksi pikkusieppo, sirittäjä ja pohjantikka. Vähä Saarijärvestä laskevan puron varressa kasvaa lehto, jonka vanhojen koivujen ympärillä leviää sankka saniaiskasvusto. Rantojen jyrkänteiden yhteydessä esiintyy runsaasti kolohaapoja ja muuta lehtomaista kasvillisuutta, jonka lajistoon kuuluu esimerkiksi lehmus, kotkansiipi, haurusloikko, lehtokuusama ja haisukurjenpolvi. Myös Vasajärvestä laskevan Vasaojan nopeasti virtaavan puron kasvisto on poikkeava. Järven veden ravinnetasot ovat hieman koholla, se on runsashumuksinen ja siinä on todettu happitalouden häiriöitä. Järven vesi on luokiteltu tyydyttäväksi ja järvi soveltuu virkistyskäyttöön tyydyttävästi.
I Want Your Love

Eduard Romanjuta vuoden 2015 Eurovision laulukilpailussa.
I Want Your Love on Eduard Romanjutan esittämä kappale, jolla hän edusti Moldovaa vuoden 2015 Eurovision laulukilpailussa. Kappale sijoittui ensimmäisessä semifinaalissa sijalle 11, eikä selviytynyt finaaliin. Kappaleen on sanoittanut ruotsalainen Erik Lewander.
Hells Bells

| ”Hells Bells” AC/DC |
| --- | --- | --- |

Singlen tiedot
 Albumilta: Back in Black
 Julkaistu: 1980
 Tekijä(t): Angus Young Malcolm Young Brian Johnson
 Tuottaja(t): Robert John ”Mutt” Lange
 Tyylilaji: hard rock, heavy metal
 Kesto: 05.12
 Levy-yhtiö: Atlantic Records
Listasijoitukset
  50. (Mainstream Rock, 1981)
AC/DC:n muut singlet
| ”You Shook Me All Night Long” 1980 | ”Hell's Bells” 1980 | ”Back in Black” 1980 |
Hells Bells on australialaisen hard rock -yhtye AC/DC:n tunnetuimpia kappaleita. Se aloittaa vuonna 1980 julkaistun legendaarisen Back in Black -albumin ja se on ollut näihin päiviin saakka yhtyeen tärkeimpiä kappaleita myös live-esiintymisissä. Kappaleen ovat tehneet yhtyeen kitaristit Angus Young, Malcolm Young ja laulaja Brian Johnson.
Kappale on julkaistu myös yhtyeen kokoelma-albumilla Who Made Who vuonna 1986 ja livenä vuonna 1992 albumeilla Live ja Live: 2 CD Collector's Edition.
Kappale alkaa 13 kirkonkellon kumahduksella. Live-esiintymisiä varten yhtyeelle on valmistettu jättimäinen pronssinen kello, jossa lukee yhtyeen nimi. Se onkin tärkeä osa yhtyeen lavashow'ta. Mukaan tulee Angus ja Malcolm Youngin kitara, Cliff Williamsin basso ja Phil Ruddin rummutus. Kappaleessa on myös Angus Youngin yksi tunnetuimpia kitarasooloja. Kappaleen on sanoittanut Brian Johnson.
”Hells Bells” on ensimmäinen kappale, joka julkaistiin AC/DC:n entisen laulajan Bon Scottin kuoltua vuonna 1980. Kappaleesta on tehty myös musiikkivideo. Vuosina 1980–1983 jokainen yhtyeen konsertti alkoi tällä kappaleella, jonka alussa laulaja Brian Johnson soitti isoa kelloa. (1981–1983 välisenä aikana kappale ”For Those About to Rock (We Salute You)” lopetti jokaisen konsertin).
Muuta

Kappale toimi entisen nyrkkeilijän Amin Asikaisen sisääntulobiisinä ennen otteluita.
Kokoonpano

Brian Johnson – laulu
Angus Young – kitara
Malcolm Young – rytmikitara
Cliff Williams – basso
Phil Rudd – rummut
Aiheesta muualla

AC/DC - Hells Bells Youtubessa.
Kappaleen sanat
Kitarariffi sivulla Guitaretab.com
Kitarariffi sivulla Mxtabs.net
Bassokuvio sivulla Mxtabs.net
Rumpukomppi sivulla Mxtabs.net
Iptor Supply Chain Systems

Iptor Supply Chain Systems, aiemmin International Business Systems (IBS), on ruotsalainen yhtiö, joka tarjoaa toimitusketjun hallintaan liittyviä ohjelmistoja.
Parhaimmillaan IBS:llä oli yli 5000 asiakasta, jotka käyttivät yhtiön tuottamaa IBM:n i-pohjaista toiminnanohjausjärjestelmää. IBS:n vaikeudet alkoivat vuonna 2006 uudelleenjärjestelyjen ja alaskirjausten myötä, mitä seurasi vuonna 2008 iskenyt maailmanlaajuinen taantuma. Samana vuonna IBS päätti keskittyä Windowsiin alustana IBM:n sijaan. Vuonna 2009 IBS päätti siirtyä pois Tukholman pörssin päälistalta ja haki osakkeidensa listaamista pörssin First North -kauppapaikalle. Yhdysvaltalainen pääomasijoittaja Symphony Technology Group osti lopulta yhtiön pois pörssistä 35 miljoonan dollarin kauppahinnalla vuonna 2011. Symphony puolestaan myi IBS:n yhdysvaltalaiselle pääomasijoitusyhtiö Marlin Equity Partnersille vuonna 2015.
IBS otti käyttöön nykyisen nimensä Iptor Supply Chain Systems syksyllä 2016.
Aiheesta muualla

Iptor Supply Chain Systems (englanniksi, ruotsiksi)
Hugo Sandelin

Lars Hugo Sandelin (19. maaliskuuta 1860 Lohtaja – 12. marraskuuta 1933 Aitolahti) oli suomalainen pappi ja lyseon lehtori.
Sandelinin vanhemmat olivat lääninrovasti Karl Robert Sandelin ja Maria Fredrika Ottelin. Hän pääsi ylioppilaaksi 1879 ja valmistui filosofian kandidaatiksi 1886. Sandelin vihittiin papiksi 1883. Hän teki opintomatkan Ruotsiin, Tanskaan ja Saksaan 1904–1905.
Sandelin toimi Viipurin ruotsalaisen tyttökoulun uskonnon ja suomenkielen kollegana 1888–1891, Porin suomalaisen lyseon uskonnon, logiikan ja ruotsinkielen lehtorina 1891–1923 ja lyseon vt. ja vakinaisena  rehtorina 1893–1923 sekä Tampereen lyseon uskonnon ja filosofian alkeiden vanhempana lehtorina 1923–1925. Sandelin oli Aitolahden vt. kirkkoherra 1924–1930 ja vakinainen kirkkoherra 1930–1933 sekä Tampereen tuomiokapitulin asessori 1932–1933. Hän sai Helsingin yliopiston teologian kunniatohtorin arvon 1923.
Sandelin oli Porin kaupunginvaltuuston jäsen 1914–1921.
Hugo Sandelin oli naimisissa vuodesta 1888 Julia Elisabeth Öllerin kanssa.
Teoksia

Arkeologisk och historisk beskrifning öfver den svenskspråkiga delen af Pedersöre härad.  Finska fornminnesföreningen, Helsingfors 1891
Farisealaisuus Jesuksen aikana; kirj. L.H.S, teoksessa Porin klassillinen lysee. Kertomus lukuvuodesta 1891-1892.      Satakunnan kirjakauppa, Pori 1892
Koululaisten lomatöistä, teoksessa Porin lyseo. Kertomus lukuvuodesta 1893-1894.      Satakunnan kirjapaino, Pori 1894
Piirteitä katolisuuden synnystä ja kehityksestä uskonpuhdistukseen saakka.   Andersin, Pori 1898
Ruotsinkielen harjoituksia : kokoelma ylioppilaskirjoituksissa vv. 1874-1898 annettuja käännettäviä suomesta ruotsiksi ; koonnut ja sanakirjalla varustanut L. H. Sandelin.    Otava 1899, 2. laaj. ja korj. painos 1905, 3. laaj. painos 1909, 4. laaj. painos 1913
Adam Kristoffer Fabricius : Kuvallinen kirkkohistoria kansalle ; suom. J. A. Peltonen ; Suomea koskevat osat kirj. L. H. Sandelin.      Rauman kirjapaino, Rauma 1901
Porin lyseon stipendirahastot vuosina 1879-1900, teoksessa Porin lyseo. Kertomus lukuvuodesta 1900-1901.         Pori 1901
Farisealaisuudesta Jeesuksen aikana. Kansanvalistus-seuran toimituksia 124.     Kansanvalistus-seura, Mikkeli 1902
Porin lyseo 1879-1904, teoksessa Porin lyseo. Kertomus lukuvuodesta 1903-1904.         Pori 1904
Ingersollin hyökkäykset kristinuskoa vastaan : esitelmä. Uskonnollisia ajankysymyksiä 9.    WSOY 1908
Onko uskontoakin kouluissamme opetettava? : Suomalaisen Teologisen kirjallisuusseuran palkinnon saanut kirjoitus. Uskonnollisia ajankysymyksiä 8.    WSOY 1908
Materialismi eli monimismi.    WSOY 1909
Eräs "Ihmeellinen tapaus" vuodelta 1770, teoksessa Satakunta 2 : kotiseutututkimuksia.   Satakuntalainen osakunta, Pori 1911
Lauri Stenbäck : elämäkerrallinen kuvaus. Suomen kristikansan merkkimiehiä 1.     Gummerus 1911
Kyselemisestä.       Suomen pyhäkouluyhdistys, Helsinki 1917
Kovassa koulussa. Kirkollis-kansallisen valistustoimiston julkaisu n:o 8.     Helsinki 1919
Rehellisyys maan perii. Kirkollis-kansallisen valistustoimiston julkaisu n:o 9.     Helsinki 1919
Apostolien teot (Uuden Testamentin selitysteos).   1926
Edvin Avellan : 1830-1912 ; avustajana Jussi Puumala. Satakunnan kirjallisen kerhon julkaisuja 3.   WSOY 1931
I Want to Break Free

| ”I Want to Break Free” Queen |
| --- | --- | --- |

Singlen tiedot
 Albumilta: The Works
 B-puoli: ”Machines (Back to Humans)”
 Julkaistu: 2. huhtikuuta 1984
 Formaatti: 7"- ja 12" vinyyli, CDS
 Tekijä(t): John Deacon
 Tuottaja(t): Queen ja Reinhold Mack
 Tyylilaji: rock
 Kesto: 04.21
 Levy-yhtiö: EMI, Capitol, Toshiba
Listasijoitukset
 1. (Ö3 Austria Top 40, Single Top 100 ja Belgia) 3. (Britannian singlelista)
Queenin muut singlet
| ”Radio Ga Ga” 1984 | ”I Want to Break Free” 1984 | ”It’s a Hard Life” 1984 |
I Want to Break Free on brittiläisen rockyhtyeen Queenin huhtikuussa 1984 julkaistu single, joka kuului myös heidän yhdennelletoista studioalbumilleen The Worksille. Kappaleen on tehnyt Queenin basisti John Deacon.
Britannian singlelistalla I Want to Break Free oli parhaimmillaan kolmas. Se oli listaykkösenä Itävallan Ö3 Austria Top 40:ssä sekä Alankomaiden Single Top 100:ssa ja Belgiassa.
Kappale tunnetaan myös musiikkivideostaan, jossa yhtyeen jäsenet pukeutuivat TV-sarja Coronation Streetin naishahmoiksi.
ITS Finland

ITS Finland (Intelligent Transport Systems and Services) on vuonna 2004 perustettu suomalainen liikennetelematiikka-alan yhteistyöfoorumi. ITS Finlandin tavoitteena on liikenteen sujuvuuden, turvallisuuden ja ympäristöystävällisyyden parantaminen tieto- ja viestintätekniikkaan perustuvia palvelujen ja järjestelmien avulla. Yhdistys kokoaa yhteen hallinnon, tutkimuksen ja yritysten osapuolia näiden tavoitteiden saavuttamiseksi.
Aiheesta muualla

ITS Finlandin sivusto
Isokylä

Isokylä voi viitata:
Isokylä, kylä Eurajoella
Isokylä, kylä Halikossa
Isokylä, kylä Hyvinkäällä
Isokylä, kylä Iitissä
Isokylä, kylä Karstulassa
Isokylä, kylä Kemijärvellä
Isokylän rautatieasema Kemijärvellä
Isokylä, kylä Kiikalassa
Isokylä, ruots. Storby, kylä Kokkolassa
Isokylä, kylä Laihialla
Isokylä, kylä (myös kulmakunta) Laitilassa
Isokylä, kylä Mäntsälässä
Isokylä, kylä Naantalissa
Isokylä, kylä Pajalassa Ruotsissa
Isokylä, kylä Pieksänmaalla
Isokylä, kylä Rantsilassa
Isokylä, kaupunginosa Salossa
Isokylä, kylä Salossa
Isokylä, kylä Vetelissä
Isokylä, kylä Ylistarossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isokylä”, voi hakea sivunnimihaulla, laajalla sivunnimihaulla tai tekstihaulla.
Isokurppa

| Isokurppa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurpat Gallinago
Laji::  undulata
Kaksiosainen nimi
 Gallinago undulata  (Boddaert, 1783) 
Katso myös
   Isokurppa Wikispeciesissä   Isokurppa Commonsissa 
Infobox OKNimi-testi OKIUCN-testi OK: 
Isokurppa (Gallinago undulata) on eteläamerikkalainen kahlaaja. Sen elinympäristö käsittää mantereen pohjoisosaa Kolumbiassa, Venezuelassa ja Brasilian pohjoisimmassa reunassa (nimialalaji undulata), sekä Itä-Bolivian, Paraguayn ja Kaakkois-Brasilian, mahdollisesti myös Uruguayn ja Koillis-Argentiinan (alalaji gigantea). Lajin holotyypin kuvaili Pieter Boddaert Cayennesta 1783.
Ivan Sergejeff

Ivan Sergejeff (1863 – 1934) oli suomalainen kauppias ja yksi Kainuun merkittävistä liikemiehistä 1900-luvun alussa.
Sergejeff oli Vienan Karjalan Uhtualta Suomeen muuttaneen kauppiaan Aksenti Sergejeffin poika. Vuonna 1906 Ivan Sergejeff rakensi Kajaanin keskustaan komean kaksikerroksinen tiilipäätyinen liikepalatsin, joka oli kaupungin suurin kauppa. Hän oli osakkaana mukana perustamassa Kajaanin Puutavara Osakeyhtiötä, ja yhtiön ensimmäinen konttori toimi joitakin vuosia hänen talossaan. Sergejeff harjoitti myös laajaa tervakauppaa. Hänen omistuksissa oli höyrylaiva Sotkamo, joka liikennöi reitillä Kajaani–Sotkamo. Sergejeff oli Vienan Karjalaisten Liiton aktiivinen jäsen. Sergejeffin pojat seurasivat isäänsä liikealalle Saarto-nimisinä.
IFF (tiedostomuoto)

| Interchange File Format |
| --- | --- |
Magic:  'FORM'
Kehittäjä:  Electronic Arts
Säilöö:  ILBM, 8SVX, ANIM
Interchange File Format (IFF) on tiedostoformaatti, joka esiteltiin ensimmäisen kerran vuonna 1985. Electronic Arts esitti IFF:n helpottamaan tiedon siirtoa eri valmistajien ohjelmien välillä. EA julkaisi dokumentaatiota ja lähdekoodia C-kielellä helpottamaan muodon käyttöönottoa.
IFF-tiedostoilla ei ole varsinaista tiedostopäätettä. Useimmat tiedostot joilla on tiedostopääte .iff ovat ILBM-tiedostoja.
Taustaa

Formaatti esiteltiin parantamaan siirrettävyyttä, yksinkertaisuutta ja tehokkuutta. Tavoitteena oli myös yhteensopivuus tulevan tekniikan ja käytössä olevan tekniikan kanssa.
Aiemmin tiedostomuotojen ongelmana oli, että ne olivat usein "muistidumppeja" (suoria tallennuksia tietokoneen muistissa olevasta muodosta) ja suunniteltu vain yhtä tiettyä käyttötarvetta varten ilman myöhempää laajennettavuutta. Aiemmat tiedostomuodot eivät myöskään ottaneet huomioon käyttöä muissa ohjelmissa eivätkä ne säilöneet kontekstitietoa eivätkä sisältäneet mahdollisuutta lisätiedoille.
IFF käyttää lohkoille neljän merkin "tunnistetta", joka on valittu Macintoshin käyttämän resurssitunnisteen vaikutuksesta.
Rakenne

IFF-tiedosto koostuu palasista (engl. chunks). Jokainen "palanen" alkaa Type ID-koodilla. Macintosh kutsuu Type ID-koodia OSType:ksi ja Windows FourCC:ksi.
"Palasia" voi olla monta eri tyyppiä ja jokaisen palasen alussa on tyyppitunnisteen lisäksi palasen koko.
IFF-tiedostossa on varattu seuraavia "palasia":
FORM
LIST
PROP
CAT
Muut IFF:ään perustuvat tiedostomuodot lisäävät tiedostoihin omia palasiaan. IFF:ään pohjautuvissa tiedostoissa voi olla esimerkiksi seuraavia palasia:
ANNO
NAME
(c)
Yleisimmät IFF-pohjaiset tiedostot

AIFF
DOC (Microsoft Word-dokumentti)
ILBM (Interleaved Bitmap)
ANIM
BIFF8
FNTR
SMUS
PDEF
USCR
UVOX
YAFA
8SVX (8-bittinen näytteistetty ääni)
Muunnelmia IFF-formaatista

AIFF on Applen audiomuoto, joka on suunniteltu IFF:n pohjalta.
RIFF on Microsoftin ja IBM:n kehittämä muunnelma IFF-formaatista. Se eroaa alkuperäisestä IFF:stä mm. siten, että tiedoston alussa on teksti "RIFF". Esimerkiksi WAV-tiedostot ovat RIFF-tiedostoja. Microsoft on esitellyt myös RIFX-formaatin, joka on identtinen IFF-formaattiin.
TIFF on kuvaformaatti, jonka kehitti Aldus. Sillä on samankaltainen nimi, mutta muuten sillä ei ole mitään tekemistä IFF-formaatin kanssa.
MIDI-tiedosto käyttää samanlaista rakennetta kuin IFF, muttei varsinaisesti pohjaudu siihen.
PNG-formaatti käyttää IFF:n ideaa "palasista", mutta ei kopioi rakennetta suoraan.
Huslia

| Huslia |
| --- | --- |

 Koordinaatit: 65°42′7″N, 156°23′14″W 
Valtio:  Yhdysvallat
Osavaltio:  Alaska
Piirikunta:  Yukon Koyukuk
Pinta-ala:  
 – Kokonaispinta-ala:  44,5 km²
 – Josta vettä:  1,9 km² (4,25 %)
Väkiluku:  293
 – Väestötiheys:  6,9 as./km²
Aikavyöhyke:  UTC-9
Infobox OKVirheellinen NIMI-arvo: 
Huslia on kaupunki Alaskassa. Vuoden 2000 väestönlaskennassa sen asukasluku oli 293. Näistä 93,52% edusti etnisesti Amerikan alkuperäiskansoja.
Aiheesta muualla

Hughes Google Localissa
Iranin presidentti

| Iranin presidentti |
| --- | --- |
 ریاست جمهوری اسلامی ایران
 
 
 Nykyinen Masud Pezeškian 28. heinäkuuta 2024 lähtien
Virka-asunto:  Saadabadin palatsi
Kauden pituus:  4 vuotta, uudelleenvalinta mahdollinen
Perustettu:  4. helmikuuta 1980
Ensimmäinen:  Abolhassan Banisadr
Kotisivut:  www.president.ir
Iranin presidentti on Iranin islamilaisen tasavallan hallituksen päämies ja maan toiseksi korkein virka heti uskonnollisen johtajan jälkeen. Perustuslain mukaan presidentin tehtävänä on toimeenpanna parlamentin hyväksymät ja valvojien neuvoston tarkastamat lait, allekirjoittaa kansainväliset sopimukset, antaa talousarvion sekä nimittää ministerit, kuvernöörit ja suurlähettiläät. Presidentillä on kuitenkin vain vähän sananvaltaa ulkopolitiikassa, armeijan hallinnassa ja ydinvoimapolitiikassa, joista vastuu on osittain tai kokonaan uskonnollisella johtajalla. Uskonnollisella johtajalla on myös mahdollisuus erottaa presidentti.
Valinta

Presidentinvaalit käydään neljän vuoden välein ja sama henkilö voidaan valita presidentiksi vain kahdelle peräkkäiselle kaudelle.. Kolmas kausi on mahdollinen kunhan se ei tule suoraan kahden edellissen perään. Vaali on suora kansanvaali, ellei kukaan saa absoluuttista enemmistöä käydään toinen kierros kahden eniten ääniä saaneen ehdokkaan kesken.
Vaalien ehdokkaat hyväksyy valvojien neuvosto, joka hyväksyy yleensä vain kourallisen ilmoittautuneista ehdokkaista. Vuoden 2013 vaaleissa ehdokkaita oli kuusi, vaikka ilmoittautujia oli peräti 686 (valvojien neuvoston hyväksymiä ehdokkaita oli alun perin kahdeksan, joista kaksi kuitenkin luopui ehdokkuudestaan). Muun muassa kaikkien 30  naisen ehdokkuus hylättiin.
Päästäkseen presidenttiehdokkaaksi henkilön täytyy olla 18 vuotta täyttänyt syntyperäinen iranilainen, Iranin kansalainen, luotettava ja hurskas sekä ”vakuuttunut uskostaan islamilaisen tasavallan perusperiaatteisiin”.
Ivan Sajenko

| 0 | 1 | 2 |
| --- | --- | --- |

Henkilötiedot
Koko nimi: Ivan Ivanovitš Sajenko
Syntymäaika: 17. lokakuuta 1983 (ikä 40)
Syntymäpaikka: Maslovka, Neuvostoliitto
Pelipaikka: hyökkäävä keskikenttäpelaaja
Pituus: 177 senttimetriä
Seura
Seura: FK Spartak Moskova
Pelinumero: 13
Seurat
| Vuodet | Seura | O (M) |
| 2001 2002 2002–2005 2005–2008 2008– | Karlsruher SC FC Fakel Voronež Karlsruher SC 1. FC Nürnberg FK Spartak Moskova | 2 (0) 13 (4) 84 (21) 83 (18) 13 (1) |
Maajoukkue
| 2006– |  Venäjä | 13 (0) |
 Seurajoukkueuran tilastot kattavat vain kansalliset sarjat, päivitetty 19. huhtikuuta 2009.  Maajoukkueuran tilastot päivitetty 24. lokakuuta 2008.
Ivan Ivanovitš Sajenko (ven. Иван Иванович Саенко, s. 17. lokakuuta 1983 Maslovka, Voronežin alue, Venäjän SFNT, Neuvostoliitto) on venäläinen jalkapalloilija, pelipaikaltaan hyökkäävä keskikenttäpelaaja. Hän edustaa Venäjän valioliigassa pelaavaa FK Spartak Moskovaa.
Sajenko aloitti ammattilaisuransa Karlsruher SC:n joukkueessa 2. Bundesliigassa vuonna 2001. Edustettuaan välillä venäläistä FC Fakel Voronežiä hän palasi Karlsruheen kausiksi 2002–2005. Hän pelasi seuran paidassa Saksan toiseksi korkeimmalla sarjatasolla kaikkiaan 86 ottelua tehden 21 maalia. Kausilla 2005–2008 hän edusti Bundesliiga-seura 1. FC Nürnbergiä. Hän pelasi seuran väreissä 83 pääsarjaottelua ja teki 18 maalia. Elokuussa 2008 hän siirtyi Moskovan Spartakiin.
Sajenko pelasi Venäjän alle 21-vuotiaiden maajoukkueessa vuoden 2006 EM-kisojen karsinnoissa. Ensimmäisen kerran hänet valittiin miesten maajoukkueeseen EM-karsintaotteluun Kroatiaa vastaan syyskuussa 2006. Hän ei kuitenkaan mahtunut vielä tuolloin pelaavaan kokoonpanoon. Maajoukkuedebyyttinsä Sajenko teki 11. lokakuuta 2006 Viroa vastaan tultuaan vaihdosta kentälle ottelun loppuhetkillä.
Sajenko kuului Venäjän joukkueeseen Sveitsin ja Itävallan EM-kilpailuissa 2008. Tultuaan kahdessa alkulohkon ottelussa vaihdosta kentälle hän pääsi avauskokoonpanoon puolivälieräottelussa Alankomaita vastaan, jonka Venäjä voitti jatkoajan jälkeen 3–1. Hän oli avauskokoonpanossa myös tappiollisessa välieräottelussa Espanjaa vastaan.
I Want You Back

| ”I Want You Back” The Jackson 5 |
| --- | --- | --- |

Singlen tiedot
 Albumilta: Diana Ross Presents The Jackson 5
 Äänitetty : 1969
 Julkaistu: 7. lokakuuta 1969
 Tuottaja(t): The Corporation
 Tyylilaji: soul, funk, pop
 Kesto: 02.56
 Levy-yhtiö: Motown Records
Michael Jacksonin muut singlet
| ”We Don't Have to Be Over 21 (To Fall in Love)” 1968 | ”The Way You Make Me Feel” 1969 | ”ABC” 1970 |
I Want You Back on vuonna 1969 ilmestynyt The Jackson 5 -yhtyeen ensimmäinen single, joka ylsi listaykköseksi Yhdysvaltain Billboard Hot 100 -listalla. Singleä on myyty maailmanlaajuisesti kuusi miljoonaa kappaletta. Vuonna 1999 I Want You Back valittiin Grammy Hall of Fameen.
Listasijoitus

| Lista (1969) | Sijoitus |
| --- | --- |
Australian Singles Chart: 77
UK Singles Chart: 2
US Billboard Hot 100: 1
Lista (2009): Sijoitus
Australian Singles Chart: 53
French Digital Singles Chart: 26
Irish Singles Chart: 34
Swedish Singles Chart: 47
UK Singles Chart: 43
Isokylä (Kokkola)

Isokylä (ruots. Storby) on Kokkolassa sijaitseva kylä. Isokylässä toimii Isokylän koulu, jossa on peruskoulun luokat 1–9 sekä harjaantumisluokkia. Koulun yhteydessä toimii myös esikoulu. Isokylä on pientaloaluetta ja sijaitsee noin kahden kilometrin päässä keskustasta etelään. Isokylä on ollut Kokkolan historiallisen ajan asutuksen vanhimpia alueita yhdessä viereisen Kirkonmäen kanssa ja siten se kasvoi varhain muita sen ajan kyliä suuremmaksi, mistä juontaa juurensa nimi Isokylä.
Isokylän koulu purettiin 2010-luvun alussa kosteusvaurioiden takia, ja tilalle rakennettiin vuonna 2015 valmistunut uusi kompleksi, jonne tulivat tilat koululle, liikuntahallille, päiväkodille sekä neuvolalle. Koulun oppilaat oli siirretty väliaikaistiloihin ja parakkeihin evakkolukukauden ajaksi.
Ian Stewart

Ian Stewart voi tarkoittaa ainakin seuraavia henkilöitä:
Ian Stewart (1929–2017), skotlantilainen Formula 1 -kuljettaja
Ian Stewart (1938–1985), brittiläinen muusikko
Ian Stewart (s. 1945), englantilainen matemaatikko ja kirjailija
Ian Stewart (s. 1949), skotlantilainen juoksija
Ian Stewart (s. 1961), pohjoisirlantilainen jalkapalloilija.